Agnhodeedderkopp er en liten edderkopp i underkant av 3 millimeter lang. Kroppen er todelt i en bakkropp (abdomen) og en forkropp (prosoma eller cephalothorax). Avstanden fra det fremste øyet til hodets fremkant er forholdsvis stor, mye mer enn to ganger øyets diameter. Forkroppen er bredt oval, litt flat og forholdsvis liten. Forkroppen er mørk, brunlig og noe skinnende (blank). Beina er lyse, nærmest gule. Bakkroppen hos hunnen er matt grå, stor og kuleformet.